“ไทย” พบผู้ติดเชื้อ “โควิด-19” เพิ่ม 13 ราย เสียชีวิตอีก 1 ยอดป่วยสะสมรวม 2,839 คน
"โฆษก ศบค." แถลง "ไทย" พบผู้ติดเชื้อ "โควิด-19" เพิ่ม 13 ราย เสียชีวิตอีก 1 ยอดป่วยสะสมรวม 2,839 คน
"โฆษก ศบค." แถลง "ไทย" พบผู้ติดเชื้อ "โควิด-19" เพิ่ม 13 ราย เสียชีวิตอีก 1 ยอดป่วยสะสมรวม 2,839 คน
23 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงข่าว สถานการณ์แพร่ระบาดไวรัสโควิด-19 ประจำวัน (23 เม.ย.63) ที่ทำเนียบรัฐบาล เมื่อเวลา 11.30 น.ที่ผ่านมา
โดยระบุว่าประเทศไทย พบผู้ติดเชื้อ “โควิด-19” รายใหม่เพิ่ม 13 ราย รวมยอดสะสม 2,839 ราย เสียชีวิตเพิ่ม 1 ราย รวมยอดเสียชีวิตอยู่ที่ 50 ราย รักษาหายเพิ่ม 78 ราย ผู้ป่วยรักษาหายกลับบ้านเเล้ว รวม 2,430 ราย
สำหรับผู้เสียชีวิต รายที่ 50 นี้ เป็น หญิงไทย อายุ 78 ปี มีโรคประจำตัว หลอดเลือดสมอง โดยวันที่ 21 มี.ค. เข้ารับการรักษาท่อปัสสาวะอักเสบ และวันที่ 24 มี.ค. เริ่มมีอาการไข้ปอดบวม ส่งตัวอย่างเก็บหาเชื้อ พบเชื้อโควิด-19 และอาการแย่ลง เสียชีวิต 21 เม.ย. จากภาวะติดเชื้อในกระแสเลือด และระบบหายใจล้มเหลว